Olieprys se vryval duur voort te midde van Covid-19 | Netwerk24
Só slaan jy munt uit rugby
Daar word dikwels na die Westelike Provinsie verwys as ’n bankrot rugbyunie, maar die waarheid is dat nie een groot franchise in Suid-Afrika dit breed het nie.
SAB ‘optimisties’ oor drankverkope vanaf 1 Junie
Die Suid-Afrikaanse Brouerye is “optimisties” oor die aankondiging van pres. Cyril Ramaphosa Sondagaand dat drankverkope op 1 Junie kan hervat.
LUISTER: Wat ouers moet weet voor skole heropen
Terug skool toe of tuisbly? Paul Colditz, uitvoerende hoof van die federasie vir skolebeheerliggame (Fedsas), sê ouers moet ingeligte besluite neem voordat die skooljaar hervat.
‘The Bachelor’ se Jess sê Marc verdien haar nie
Marc Buckner (36), die Suid-Afrikaanse “Bachelor”, het bewys hy is nie die man vir haar nie, sê Jessica Ross (28) van Kaapstad nadat sy die program verlaat het.
RESEP: ’n Heerlike pot winterkos
Tot dusver het ons waarlik hier in die Boland ’n goue herfs ervaar. Die mooiste windstil, blink sonskyndae.
Lees die jongste uitgawe van Sarie digitaal
Hier is twee maniere om jou weeklikse uitgawe van Sarie digitaal te lees.
Olieprys se vryval duur voort te midde van Covid-19
Deur Hanlie Stadler en Bloomberg 16 April 2020 08:39
In die VSA gebruik motoriste nou byna net so min brandstof as 30 jaar gelede te midde van inperkings in die meeste state.
Die wêreld het ’n ooraanbod olie te midde van wêreldwye inperkings.
Wêreldwyd gaan die vraag na olie vanjaar met meer as 9 miljoen vate per dag val, volgens ramings van die Internasionale Energie-agentskap (IEA). Verbruik in April gaan na verwagting ’n derde laer wees as ’n jaar gelede en op die laagste vlak sedert 1995.
Die IEA verwag dat bergplek vir olie teen die middel van die jaar vol sal wees.
Dié ramings kom nadat die prys van Brent-ruolie die afgelope twee dae met altesame 12,8% geval het omdat daar nog in min lande enige teken is dat die Covid-19-pandemie gestuit word. Die prys van West Texas Intermediate, die Amerikaanse standaard, het Woensdag op die laagste vlak in 18 jaar, $19,80 per vat, gesluit.
Vir die jaar tot dusver is Brent 58% goedkoper.
Die vryval in oliepryse kom selfs ondanks die ooreenkoms wat die Organisasie vir Petroleumuitvoerlande (Opul) en sy bondgenote, Rusland ingesluit, Sondag aangegaan het om produksie met 10% te sny in ’n poging om die daling te stuit.
Die IEA sê selfs dié besnoeiings deur die lande wat nou as Opul+ geskryf word, kan nie die ineenstorting van die vraag na brandstof teenwerk wat deur die pandemie veroorsaak word nie.
Die daling in oliepryse is natuurlik goeie nuus vir Suid-Afrikaanse motoriste. Teen Donderdagoggend was die oorverhaling vir Mei se petrolprys R1,85 per liter op 95-oktaan en R1,78 op 93-oktaan. Die oorverhaling op diesel met 0,05% swael is R1,19 per liter en op diesel met 0,005% swael R1,15.
Die VSA het nou ’n rekord van 19,2 miljoen vate olie opgeberg. Pres. Donald Trump oorweeg dit om Amerikaanse oliemaatskappye te betaal om nié olie te ontgin nie.
Meer oor: Olieprys | Koronavirus | Olie | Petrolprys | Petrol | Brandstofpryse | Brent-Ruolie | Diesel | Covid-19
IMF-lening kan beleggers se vertroue aanhelp
Kabinet Maandag byeen om plan vir herstel te finaliseer
Nóg ’n private hospitaal sluit weens Covid-19
IMF: 'Ramp, ja, maar SA het ons nog nie nodig'